Tekenprent: Die wêreld treur oor Notre DameMense van reg oor die wêreld het Maandagaand verslae toegekyk hoe die Notre Dame-katedraal, ŉ integrale deel van die geskiedenis en een van Parys se gewildste toeristeaantreklikhede, deur vlamme verteer word. Die brand wat agt uur lank gewoed het, het groot dele van hierdie meer as 850 jaar oue struktuur wat van die 12de eeu dateer verwoes. Le Figaro en Le Parisien het teen vroeg vanoggend berig die brand is onder beheer en gedeeltelik geblus. Kinders is aan die Notre Dame voorgestel tydens die Franse skrywer se klassieke roman, “Die Boggelrug van Notre-Dame” of “Klokkeluier van Notre-Dame” (1831). Dit handel oor ’n goedhartige maar lelike man, genaamd Quasimodo, met ‘n boggelrug en sy liefde vir Esmeralda. In die 15de eeu moes hy die klok van die Notre-Dame-katedraal in Parys lui. Die boek is al etlike kere verfilm, onder meer as ’n vollengte animasieprent. Lees alle berigte oor die Notre Dame op Maroela Media. Tekenprent deur Jerm